# name
Pràctiques en escoles del professorat de la Facultat d’Educació: impacte en la docència universitària

# metadata.dc.description[].value
Informe pertanyent al PROJECTE 2023 ARMIF 00017 Disseny i validació d’un model formatiu de pràctiques observacionals i participatives per al professorat universitari a centres d’educació infantil i primària.

# metadata.dc.description.abstract[].value
La recerca que es presenta s’emmarca dins del projecte d’investigació “Disseny i validació d’un model formatiu de pràctiques observacionals i participatives per al professorat universitari a centres d’educació infantil i primària (ARMIF2300017). La investigació analitza l’impacte que té l’estada del professorat universitari de la Facultat d’Educació en centres d’educació infantil i primària, amb l’objectiu de transformar la seva pròpia docència, enriquir la formació inicial de Mestres i enfortir les relacions entre universitat i escola.
A nivell metodològic se segueix un enfocament qualitatiu, descriptiu-interpretatiu i participatiu, que promou la implicació activa de les persones participants en la construcció i anàlisi de l’experiència. L’obtenció de dades s’ha realitzat a través de diferents tècniques: seminaris reflexius, grups de discussió, diaris de camp, textos reflexius i la metodologia del Photovoice, que convida a la reflexió a partir d’imatges i la seva narrativa. L’anàlisi de dades ha seguit una adaptació de les 6 fases de Braun i Clarke(2006) i com a tècnica s’ha utilitzat el programari Atlas.ti versió 25.0.1.
Els resultats mostren a grans trets que l’estada de pràctiques permet al professorat universitari prendre consciència de la realitat dels centres escolars, connectar emocionalment amb les situacions d’aula i qüestionar-se el propi rol com a formadors de futures mestres. A la vegada, la investigació evidencia que els docents universitaris incorporen nous elements i un canvi de mirada a l’hora d’aproximar-se als centres educatius d’infantil i primària, especialment pel que fa a la comprensió de la diversitat present als centres, la gestió d’aula i la importància del pensament crític en la pràctica docent. A més, s’observa una evolució en el discurs del professorat participant: des d’un inici centrat e en les expectatives i emocions individuals cap a una atenció més centrada en les dinàmiques escolars i les interaccions educatives.

# metadata.dc.description.sponsorship[].value
Agència de Gestió d’Ajuts Universitaris i de Recerca (AGAUR)
Departament de Recerca i Universitats.
Generalitat de Catalunya

# metadata.dc.publisher[].value
Universitat de Barcelona- Facultat d'Educació

# metadata.dc.rights[].value
cc by-nc-sa (c) Calafell, Genina et al., 2025

# metadata.dc.source[].value
Documents de treball / Informes (Mètodes d'Investigació i Diagnòstic en Educació)

# metadata.dc.title[].value
Pràctiques en escoles del professorat de la Facultat d’Educació: impacte en la docència universitària